Kerber (bend)
Kerber je jugoslovenska i srpska hard rok grupa, osnovana u Nišu 1981. godine.

Biografija 
Kerber je nastao 1981. godine od članova grupe Top, koja je tada imala solidnu lokalnu karijeru, ali koja do tada nije bila stabilna, jer su članovi često privremeno svirali za tada popularnije bendove. Naziv grupe je ime bića iz grčke mitologije,troglavog psa sa zmijskim repom koji čuva ulaz u podzemni svet. Prvu postavu činili su Goran Šepa-Gale (pevač), Tomislav Nikolić-Toma (gitara), Branislav Božinović-Bane (klavijature), Zoran Stamenković-Zoka (bubnjevi) i Zoran Madić-Mada (bas gitara). Na vrata jugoslovenske rok scene grupa je ušla 1983. godine pobedom na čuvenom Omladinskom festivalu u Subotici, gde su pre njih afirmisali bendovi poput „Idola", „Filma" i drugih.[1] Prve koncerte grupa je održala u niškim klubovima, a često je bila i predgrupa Galije. Prvi album „Nebo je malo za sve” je snimila polovinom 1982. godine. Njihovi koncerti u to vreme su bili karakteristični po Sosi, koji je svirao gitaru u obliku sekire, a na bini je gutao i bljuvao vatru. Na koncertu u Novom Sadu je zadobio opekotine drugog stepena, ali je ipak završio koncert. Nekoliko narednih koncerata je nastupao sa zavojima i maskom pa je prestao da izvodi ove atrakcije. Svoje učešće grupa je imala i na YU rok misiji održanoj na stadionu Crvene zvezde u Beogradu. Kao predgrupa su početkom osamdesetih svirali na koncertima grupa Nightwing i Uriah Heep u Jugoslaviji. Najintenzivnije su nastupali tokom 1987. godine, kada su održali više od 200 koncerata u zemlji. Posebno su bili popularni u Srbiji, Bosni i Makedoniji. Tokom karijere grupa je imala nastupe u klubovima u Grčkoj i Britaniji. Dvogodišnju pauzu napravili su posle albuma objavljenog 1989. godine. Po povratku objavljuju dva albuma, ali usledila je još jedna, mnogo duža pauza koja traje i danas. Povodom 30 godina postojanja, grupa je napravila mini turneju, obeležavajući svoj rođendan u Novom Sadu, Nišu i Beogradu, na posletku. Početkom 2014. godine, Kerber počinje sa radom na novom albumu koji se očekuje najkasnije do kraja leta.

Diskografija 
Goran Šepa Gale

Studijski albumi 
 1983. Nebo je malo za sve (RTVLJ)
 1985. Ratne igre (RTVLJ)
 1986. Seobe (PGP RTB)
 1988. Ljudi i bogovi (PGP RTB)
 1990. Peta strana sveta (PGP RTB)
 1996. Zapis (PGP RTS)

Koncertni albumi

1989. 121288 (PGP RTB) 
 1999. Unplugged (PGP RTS)

Singlovi 
 2003. Sveti Nikola

Kompilacije 
 1998. Antologija 1983 - 1998 I (Take It Or Leave It)
 1991. Antologija 1983 - 1998 II (Take It Or Leave It)

Boks setovi 
 2009. Sabrana dela (PGP-RTS)

Reference 

Srpske rock grupe
Heavy metal grupe
Jugoslavenske muzičke grupe